U-I-364/07
Natisni
Opravilna št.:
U-I-364/07
Datum odločitve:
6. 2. 2008
ECLI:
ECLI:SI:USRS:2008:U.I.364.07
Akt:
Zakon o prekrških (Uradni list RS, št. 3/07 – ur. p. b.) (ZP), 6. odst. 57. čl.
Izrek:
Pobuda za začetek postopka za oceno ustavnosti šestega odstavka 57. člena Zakona o prekrških (Uradni list RS, št. 3/07 – ur. p. b.) se zavrže.
Evidenčni stavek:
Ker pobudnik ni izkazal pravnega interesa za vložitev pobude, jo je Ustavno sodišče zavrglo.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Borut Košar, Radenci
Datum vloge:
28. 12. 2007
Vrsta odločitve:
sklep
Vrsta rešitve:
zavrženje
Dokument:
US27961
Dokument v PDF obliki:
U-I-364-07.pdf
105 KB
Prenesite datoteko
U-I-364/07-4
6. 2. 2008
SKLEP
Ustavno sodišče je v postopku za preizkus pobude Boruta Košarja, Radenci, na seji 6. februarja 2008
sklenilo:
Pobuda za začetek postopka za oceno ustavnosti šestega odstavka 57. člena Zakona o prekrških (Uradni list RS, št. 3/07 – ur. p. b.) se zavrže.
Obrazložitev
1. Pobudnik izpodbija šesti odstavek 57. člena Zakona o prekrških (ZP-1), ki ureja ravnanje prekrškovnega organa po prejemu zahteve za sodno varstvo, vložene zoper plačilni nalog. Meni, da je ureditev, po kateri pošlje prekrškovni organ opis dejanskega stanja le pristojnemu sodišču, v neskladju s pravico do sodnega varstva. Zatrjuje, da odloča sodišče v takem primeru na podlagi dokaza, s katerim kršitelj ni predhodno seznanjen in o katerem se ne more izjaviti. Ustavnemu sodišču predlaga, naj izpodbijano določbo razveljavi v delu, ki določa, da se opis dejanskega stanja pošlje le sodišču, in naj zadrži izvrševanje posamičnih pravnih aktov, ki so bili izdani, ne da bi bilo kršiteljem omogočeno, da se izjavijo o opisu dejanskega stanja prekrška.
2. Po prvem odstavku 24. člena Zakona o Ustavnem sodišču (Uradni list RS, št. 64/07 – ur. p. b. – v nadaljevanju ZUstS) mora tisti, ki vloži pobudo za začetek postopka, izkazati svoj pravni interes. Ta je podan, če predpis, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj (drugi odstavek 24. člena ZUstS).
3. Pravni interes za vložitev pobude za oceno ustavnosti zakona, ki ne učinkuje neposredno, ima pobudnik, ko izčrpa pravna sredstva zoper posamični akt, izdan na podlagi izpodbijanega predpisa, in hkrati s pobudo vloži ustavno pritožbo pod pogoji iz 50. do 60. člena ZUstS. Predpostavka za vložitev ustavne pritožbe in pobude je v takem primeru tudi izčrpanost pravnih sredstev po vsebini, kar pomeni, da mora pobudnik trditve o domnevni neustavnosti ureditve, na kateri temelji odločitev v njegovem primeru, uveljavljati že v postopku pred pristojnimi sodišči (sklep Ustavnega sodišča št. U-I-275/07 z dne 22. 11. 2007, Uradni list RS, št. 110/07).
4. Pobudnik se v pobudi sklicuje na sodbo Okrajnega sodišča v Ljutomeru, vendar ne prilaga dokazov o izčrpanosti pravnih sredstev. Ker ne izkaže pravnega interesa za vložitev pobude, jo je Ustavno sodišče zavrglo.
5. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik Jože Tratnik ter sodnice in sodniki dr. Zvonko Fišer, mag. Marta Klampfer, mag. Marija Krisper Kramberger, mag. Miroslav Mozetič, dr. Ciril Ribičič in dr. Mirjam Škrk. Sklep je sprejelo soglasno.
Jože Tratnik
Predsednik